Iustus Cantuariensis
Iustus (mortuus 10 Novembris inter 627 et 631) fuit presbyter Catholicus et quartus Archiepiscopus Cantuariensis. Ab Italia ad Angliam a Gregorio Magno Papa missus est, ad Anglosaxones Christianizandos ex eorum paganismo vernaculo, cum secundo missionariorum grege adveniens, anno 601 missus. Iustus primus Episcopus Roffensis anno 604 creatus est, concilioque ecclesiastico Lutetiae anno 614 habito affuit. Rege Ethelberto anno 616 nuper mortuo, Iustus ad Galliam confugere debuit, sed in sua dioecese proximo anno restitutus est. Anno 624, Archiepiscopus Cantuariensis creatus, missionarios ad Northumbriam misit. Post mortem, sepultus est in Abbatia Sancti Augustini Cantuariae, ubi sanctus ipse habebatur.